אבל במשפחת השלוחים: הרב צמח-יהשע קונין ע"ה - שטורעם.נט כל חב"ד יודעת
ביום שישי ב' תמוז, ערב ג' תמוז, התבשרו משפחת השלוחים וכלל אנ"ש בבשורה הקשה על פטירתו הפתאומית של הרב צמח-יהושע קונין ע"ה, מהשלוחים בלוס אנג'לס, קליפורניה, ובנו של יבדלחט"א השליח הראשי לחוף המערבי, הרב ברוך-שלמה קונין, והוא בן 43 שנים בלבד.
לאחר נישואיו הקים את בית חב"ד בשכונת נטורי סיטי בלוס אנג'לס ופעל רבות במסגרת זו לקרב יהודים לרבי ולקב"ה. פעילותו האחרונה הייתה מעורבותו בארגון "ערב עם הרבי", לציון 25 שנה ליום ההילולא של הרבי, שהתקיים בשבוע שעבר במלון 'בברלי הילס' בעיר.
הוא הותיר אחריו את יבדלחט"א רעייתו עדה (לבית וילשנסקי) ו-5 ילדים שי', הוריו, אחים ואחיות, גיסים וגיסות, ומשפחה גדולה שבורה ורצוצה.
הלוייתו תצא ביום ראשון, ד' תמוז, בשעה 3:00 אחר הצהריים מביתו ותעבור דרך בית הספר "בית חיה מושקא" לבית החיים בקליפורניה.